Reader™-käyttöohjeet
Tulosta
Ensimmäiselle sivulle > Muuta tietoa > Varotoimet > Turvallisuustietoja

## Turvallisuustietoja

### Suojattu sisältö

Suojattu sisältö on rajoitettu vain henkilökohtaiseen käyttöön. Tämän rajan ylittävä sisällön käyttö edellyttää tekijänoikeuksien haltijoiden lupaa.

### Reader-lukulaitteen käsittely

- Radiotaajuiselle säteilylle altistumista koskevien, kontrolloimattomaan altistumiseen liittyvien FFC-suositusten noudattamiseksi tätä laitetta ja sen antennia ei saa sijoittaa muun antennin tai lähettimen lähelle tai käyttää sellaiseen liitettynä.

- Jos Reader aiheuttaa häiriöitä radio- tai televisiovastaanottoon, katkaise Reader-lukulaitteesta virta ja siirrä se pois radion tai television luota.

- Älä käytä Reader-lukulaitetta lentokoneen nousun ja laskeutumisen aikana lennolla annettujen kuulutusten mukaisesti.

- Älä pudota Reader-lukulaitetta tai laita raskasta esinettä sen päälle tai iske Reader-laitetta lujaa. Tämä voi aiheuttaa toimintahäiriön tai vaurioittaa laitetta.

- Älä koskaan altista Reader-lukulaitetta äärimmäiselle valolle, lämpötilalle, kosteudelle tai tärinälle.

- Jos Reader-lukulaitteen kuumuutta kehittävä osa koskettaa ihoa pidemmän aikaa, saatat saada palovamman oireita kuten punoitusta ja turvotusta, vaikka lämpötila olisi kohtuullinen. Vältä pitkää kosketusta varsinkin, jos sinulla on herkkä iho.

- Älä jätä Reader-lukulaitetta epävakaalle pinnalle.

- Älä tökkää ihmisiä oheisella digitointikynällä.

- Älä käsittele tai käytä oheista digitointikynää kovakouraisesti, kuten taivuta sitä tai raaputa sillä kosketusnäyttöä.

- Käytä oheista digitointikynää ainoastaan kosketusnäytön toimintoihin.

- Älä käytä digitointikynää, jos se on vaurioitunut tai vääntynyt.

- Kosketusnäyttöön voi tulla toimintahäiriö, jos sen päälle laitetaan esine. Kun Reader ei ole käytössä, jätä se lepotilaan tai katkaise siitä virta.

- Kun Reader-lukulaitetta käytetään kansainvälisesti, on omalla vastuullasi varmistaa, että Reader-laitetta käytetään seuraavien erittelyiden mukaisesti:

- AC-jännite

- Langattomia tuotteita koskevat määräykset

- Muut turvamääräykset ja -vaatimukset

- Älä oikosulje Reader-lukulaitteen liitäntöjä metalliesineillä.

- Älä koskaan jätä Reader-lukulaitetta alttiiksi korkealle lämpötilalle, kuten aurinkoon pysäköityyn autoon tai suoraan auringonvaloon.

### Veden ja kosteuden välttäminen

- Huomaa, että höyryä saattaa tiivistyä väliaikaisesti, mikäli laite siirretään nopeasti alhaisesta lämpötilasta korkeaan lämpötilaan tai sitä käytetään huoneessa, jossa lämmityslaite on juuri kytketty päälle. Kondensaatio aikaansaa ilmiön, jossa ilmankosteus kiinnittyy pinnoille, kuten metallilevyt, ja muuttuu sitten nesteeksi. Jos höyryä tiivistyy Reader-lukulaitteeseen, pidä sen virta katkaistuna, kunnes huuru häviää. Jos käytät Reader-lukulaitetta, kun siihen on tiivistyneenä höyryä, seurauksena voi olla toimintahäiriö.

- Reader ei ole vedenkestävä. Muista noudattaa yllä mainittuja varotoimia.

- Varo pudottamasta Reader-lukulaitetta pesualtaaseen tai muuhun vettä sisältävään astiaan.

- Älä käytä Reader-lukulaitetta kosteissa paikoissa tai huonossa säässä kuten sateessa tai lumisateessa.

- Älä anna Reader-lukulaitteen kastua.

Jos kosketat Reader-lukulaitetta märin käsin tai laitat Reader-laitteen kostean vaatteen sisään, Reader saattaa kastua ja se voi aiheuttaa toimintahäiriön.

### Reader-lukulaitteen lataaminen

- Reader-lukulaite saattaa kuumeta lataamisen aikana tai jos laitetta käytetään pitkän aikaa.

- Käytä vain toimitettua USB-kaapelia tai valinnaista verkkolaitetta (PRSA-AC1A, ei sisälly toimitukseen). Älä käytä muuta USB-kaapelia tai verkkolaitetta.

- Älä koskaan kääri Reader-lukulaitetta mihinkään sen lataamisen aikana. Kuumuuden muodostuminen Reader-lukulaitteeseen saattaa aiheuttaa toimintahäiriön tai vaurion.

- Jos akku tyhjenee nopeasti sen täyteen lataamisen jälkeen, sen käyttöikä saattaa olla lopussa ja se täytyy vaihtaa. Kysy neuvoa Sony Support Center -palvelusta.

### Tieturvallisuus

Älä käytä kuulokkeita (ei sisälly toimitukseen) ajamisen, pyöräilyn tai minkään moottoriajoneuvon käytön aikana. Se voi aiheuttaa liikennevaaran ja on laitonta monilla alueilla. Äänen toisto korkealla äänenvoimakkuudella voi olla vaarallista myös kävelyn aikana, varsinkin suojateillä. Sinun täytyy olla erittäin varovainen tai lopettaa laitteen käyttö potentiaalisissa vaaratilanteissa.

### Kuulovamman ehkäisy

Vältä kuulokkeiden (ei sisälly toimitukseen) käyttöä korkealla äänenvoimakkuudella. Kuuloasiantuntijat varoittavat jatkuvasta, voimakkaasta ja pitkäaikaisesta toistosta. Jos koet korvien soimista, alenna äänenvoimakkuutta tai keskeytä käyttö.

### Muiden ottaminen huomioon

Pidä äänenvoimakkuus kohtuullisella tasolla. Näin voit kuulla ääniä ulkopuolelta ja huomioida ympärillä olevat ihmiset.

### Kuulokkeita (ei sisälly toimitukseen) koskeva varoitus

Jos Reader-lukulaitteen käytön aikana iskee salama, ota kuulokkeet (ei sisälly toimitukseen) pois päästä välittömästi.

### Wi-Fi -liitettävyys

Langaton LAN-toiminto on saanut Wi-Fi-sertifioinnin ja on WFA:n (Wi-Fi Alliance) säätämien yhteentoimivuuserittelyiden mukainen.

### Reader-lukulaitteen puhdistaminen

- Puhdista Reader pehmeällä kankaalla, kuten silmälasien puhdistuslapuilla. Varmista, ettei kankaassa ole pölyä tai likaa, sillä se voi vahingoittaa Reader-lukulaitetta.

- Älä käytä minkäänlaisia hankaavia tyynyjä, hankausjauheita tai liuottimia kuten alkoholia tai bentseeniä, koska ne voivat vahingoittaa kotelon viimeisteltyä pintaa.

- Pyyhi digitointikynä kuivalla kankaalla, kun se on likainen. Kosketusnäytön napauttaminen tai vetäminen likaisella digitointikynällä voi vahingoittaa sen pintaa.

- Pidä Reader etäällä vedestä ja roiskeista.

### Kosketusnäyttö

- Älä kohdista liiallista painetta kosketusnäyttöön. Väri tai valaistus saattaa muuttua epäselväksi tai epätasaiseksi, ja Reader voi vaurioitua.

- Kun Reader-lukulaitetta käytetään kylmässä ympäristössä, kosketusnäyttöön saattaa ilmestyä ohuita viivoja. Se ei ole toimintahäiriö.

- Kosketusnäytön ulkopinta on valmistettu lasista. Tämä lasi saattaa rikkoutua, jos Reader putoaa kovalle pinnalle tai jos se saa lujan iskun. Se voi myös vaurioitua naarmuuntumalla tai hankautumalla silloin, kun sitä kannetaan laukussa. Jos olet huolissasi kosketusnäytön vaurioitumisesta, voit käyttää suojakoteloa (myydään erikseen).

### Langaton toiminto

- Kytke langaton toiminto pois päältä, kun olet paikassa, jossa radiotietoliikenne on kiellettyä. Kun olet tällaisessa paikassa, sinun täytyy hankkia asianomaisilta viranomaisilta lupa ennen tämän laitteen langattoman toiminnon aktivointia.

- Kytke langaton toiminto pois päältä terveydenhoitolaitoksissa, joissa on kiinnitettyinä sääntöjä, jotka määräävät tekemään niin. Sairaaloissa ja terveydenhoitolaitoksissa saattaa olla laitteita, jotka ovat erityisen herkkiä langattoman viestintäyhteyden luomalle radiotaajuusenergialle (RF).

- Älä käytä Reader-lukulaitetta lähellä hoitolaitteistoa, ellet saa ensin nimenomaista lupaa siihen.

- Wi-Fi (Langaton LAN) -toiminnon käyttöä koskevia yleisiä huomautuksia.

Wi-Fi-tuotteiden käyttöä saatetaan rajoittaa joissakin maissa tai alueilla paikallisilla määräyksillä (esim. rajoitettu kanavien määrä).
Siirry sivun alkuun