Reader™-käyttöohjeet
Tulosta
Ensimmäiselle sivulle > Muuta tietoa > Vianetsintä > Langaton liitettävyys

## Langaton liitettävyys

### Wi-Fi-yhteys

Reader ei muodosta yhteyttä Wi-Fi-verkkoon.

- Verkkotoimintoa ei voitu kytkeä päälle, koska akun jäljellä oleva varaus on liian alhainen. Lataa Readeria muutaman minuutin ajan ja yritä sitten uudelleen.

- Varmista, että Wi-Fi on kytkettynä päälle ja tarkista liityntäpisteen signaalinvoimakkuus.

- Hae käytettävissä olevia liityntäpisteitä lähiympäristöstä ja valitse uusi.

- Varmista, että suojaustapa (WEP/WPA), kiinteä IP-osoite ja välipalvelinasetukset ovat oikein.

- Liityntäpiste käyttää ei-tuettua suojaustapaa tai salausavainta.

- Julkiset Wi-Fi-verkot saattavat vaatia käyttäjä-ID:n ja salasanan. Tällöin sinun täytyy syöttää oikea käyttäjä-ID ja salasana verkkoyhteyden muodostamista varten.

- Liityntäpisteessä on otettuna käyttöön MAC-osoitesuodatin. Tarkistat MAC-osoitteen painamalla (Koti) -painiketta napauta [Settings] [About] [Device Information]. Varmista, että liityntäpiste hyväksyy tämän MAC-osoitteen.

- Liityntäpisteen Wi-Fi-verkkoasetukset eivät ole oikein. Säädä asetuksia liityntäpisteen mukana tulleissa oppaissa olevien kuvausten ja verkon ylläpitäjän antamien tietojen mukaisesti.

- Reader on liian kaukana liityntäpisteestä. Siirrä Reader lähemmäksi liityntäpistettä ja suorita haku uudelleen.

- Reader-laitteen ja liityntäpisteen välillä olevat esteet kuten seinät, metalli tai betoni saattavat haitata yhteyttä. Kokeile siirtää Reader toiseen sijaintiin ja suorita haku uudelleen.

- Lähellä on muita laitteita, jotka käyttävät 2,4 GHz -taajuuskaistaa (kuten johdoton puhelin, mikroaaltouuni tai Bluetooth-tietokonelaite). Siirrä laitteet pois tai katkaise niistä virta.

- Wi-Fi-verkkopalvelu on väliaikaisesti poissa käytössä tai heikentynyt. Tarkasta sen tila verkon ylläpitäjältä.

Liityntäpiste ei löydy Wi-Fi-verkkojen luettelosta.

- Liityntäpistettä, jota haluat käyttää, ei ole asetettu lähettämään sen SSID-tunnusta käyttäjille. Tällöin liityntäpistettä ei välttämättä näytetä Wi-Fi-verkkoluettelossa. Napauta [Add Wi-Fi Network] ja syötä SSID manuaalisesti. Katso Tietoja.

### Selain

Verkkosivua ei näytetä kunnolla.

- Wi-Fi-verkkoyhteys on saattanut katketa. Varmista, että Wi-Fi on kytkettynä päälle ja asennettuna oikein, tarkista liityntäpisteen signaalinvoimakkuus ja päivitä sitten verkkosivu.

- Verkkosivujen suunnittelussa käytettävien lukemattomien standardi- ja tekniikkatyyppien vuoksi ei ole mahdollista taata, että kaikki sivut näytetään oikein.

Fonttikokoa ei voi vaihtaa.

- Fonttikoko ei vaihdu, jos verkkosivun määritys on sellainen. Voit käyttää zoomaustoimintoa sivun näytön suurentamiseen.

Siirry sivun alkuun